
URBROJ: 2140-5-01-26-1
Pregrada, __.__. 2026.
NACRT PRIJEDLOGA
Na temelju članka 17. stavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22), članka 52. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja („Narodne novine“, broj 66/21) te članka 32. Statuta Grada Pregrade („Službeni glasnik Krapinsko-zagorske županije“, broj 6/13, 17/13, 7/18, 16/18 – pročišćeni tekst, 5/20, 8/21, 38/22 i 40/23), Gradsko vijeće Grada Pregrade na svojoj __. sjednici, održanoj __.__.2026. godine, donosi
PLAN RAZVOJA
sustava civilne zaštite na području grada Pregrade za 2027. godinu
s trogodišnjim financijskim učincima
UVOD
Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.
Grad Pregrada obvezan je organizirati poslove iz svojega samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.
Člankom 17. stavkom 1. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22; u daljnjem tekstu: Zakon) propisano je da predstavničko tijelo, na prijedlog izvršnog tijela jedinice lokalne i područne (regionalne) samouprave, u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje.
PLANSKI DOKUMENTI
Popis planskih dokumenata i odluka u području civilne zaštite koje je Grad Pregrada obvezan izraditi i usvojiti u 2027. godini naveden je u sljedećoj tablici.

Tablica 1. Popis planskih dokumenata i odluka za izradu u 2027. godini
	NAZIV DOKUMENTA
	ROK IZRADE
	DONOSI

	Analiza stanja sustava civilne zaštite za 2027. godinu
	prosinac 2027.
	Gradsko vijeće

	Godišnji plan razvoja sustava civilne zaštite za 2028. godinu
	prosinac 2027.
	Gradsko vijeće

	Plan vježbi civilne zaštite Grada Pregrade za 2028. godinu
	prosinac 2027.
	Gradonačelnik

	Izrada elaborata za vježbu civilne zaštite
	30 dana prije održavanja vježbe
	Gradonačelnik


VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE
Grad Pregrada, sukladno Pravilniku o vođenju evidencija pripadnika operativnih snaga sustava civilne zaštite („Narodne novine“, broj 75/16), osigurava uvjete za vođenje i ažuriranje evidencija pripadnika, sposobnosti i resursa operativnih snaga sustava civilne zaštite.
Evidencije pripadnika vode se i kontinuirano ažuriraju za:
· članove Stožera civilne zaštite,
· pripadnike postrojbi civilne zaštite, povjerenike civilne zaštite i njihove zamjenike,
· pripadnike operativnih snaga vatrogastva, Hrvatskog Crvenog križa, Hrvatske gorske službe spašavanja i udruga,
· koordinatore na lokaciji i pravne osobe od interesa za sustav civilne zaštite.
Grad Pregrada dužan je Krapinsko-zagorskoj županiji dostaviti podatke o vrstama i broju pripadnika operativnih snaga koje zaprimi od tih snaga, kao i podatke koje je obvezan samostalno izraditi.
Kontaktne podatke operativnih snaga sustava civilne zaštite Grada Pregrade (adrese te fiksne i mobilne telefonske brojeve) potrebno je kontinuirano ažurirati u planskim dokumentima.
NOSITELJ: Grad Pregrada
IZRAĐIVAČ: Upravni odjel za opće poslove i društvene djelatnosti
ROK: najkasnije do 15. prosinca 2027. godine
OPERATIVNE SNAGE SUSTAVA CIVILNE ZAŠTITE
Mjere i aktivnosti u sustavu civilne zaštite na području Grada Pregrade provode sljedeće operativne snage sustava civilne zaštite:
· Stožer civilne zaštite Grada Pregrade,
· Vatrogasna zajednica Grada Pregrade,
· Gradsko društvo Crvenog križa Pregrada,
· HGSS – Stanica Zlatar Bistrica,
· povjerenici civilne zaštite,
· koordinatori na lokaciji,
· pravne osobe u sustavu civilne zaštite,
· udruge.
0. STOŽER CIVILNE ZAŠTITE
· Pripremiti i održati vježbu operativnih snaga sustava civilne zaštite
NOSITELJ: Grad Pregrada
IZVRŠITELJ: Stožer civilne zaštite, upravljačka skupina i operativne snage sustava civilne zaštite.
ROK: Sukladno donesenom Planu vježbi civilne zaštite

·  Evidencija Stožera civilne zaštite, ažuriranje osobnih podataka
[bookmark: _Hlk24441332]NOSITELJ: Grad Pregrada
IZVRŠITELJ: Upravni odjel za opće poslove i društvene djelatnosti
ROK: kontinuirano tijekom godine

OPERATIVNE SNAGE VATROGASTVA
Na području Grada Pregrade osnovana je Vatrogasna zajednica Grada Pregrade koju čine sljedeća dobrovoljna vatrogasna društva: Pregrada, Benkovo, Stipernica i Vinagora.
Popis opreme koja se planira nabaviti u 2027. godini:
A) DVD BENKOVO
· Planira nabavu novog vatrogasnog vozila i dodatne zaštitne opreme
· Planirana nabava obuhvaća jedno novo kombi-vozilo, 10 interventnih zaštitnih odijela, 15 zaštitnih odijela za gašenje šumskih požara i 15 zaštitnih vatrogasnih kaciga.
· Zamjenu i nadopunu ostale vatrogasne opreme koja je oštećena ili dotrajala tijekom intervencija
B) DVD STIPERNICA
· Odijelo za šumske požare
· Kacige – 6 kom,
· Ostala osobna zaštitna oprema
C) DVD VINAGORA
· 2 kom izolacijskih aparata,
· 2 kom intervencijskog odijela,
· puhalo za lišće,
· 15 radnih odijela,
· 5 maski za izolacijske aparate
D) DVD PREGRADA
· Intervencijska odijela – 4 komada
· Prijenosne stanice Motorola (TETRA) – 2 komada
· Maske za izolacijske aparate – 2 komada
· Kutije za maske za izolacijske aparate – 2 komada
· Leđni nosači za izolacijske aparate – 2 komada
· Boce za izolacijske aparate – 4 komada
· Dimovuk – 1 komad
· Autoprikolica – 1 komad
· Gležnjače DEJAN II – 5 komada
· Vatrogasne čizme BRANUDLL – 2 komada
· „B“ cijev – 5 komada
· „C“ cijev – 6 komada
· „D“ cijev – 10 komada
· Dijelovi za ljestve sastavljače – više segmenata
· LED reflektori – 2 komada
· Bridni jahač (Weber/Holmatro) – 1 komad
· Zaštita za zračni jastuk – 1 komad
· Zaštita za razrezane površine – 10 komada
· Hi-Lift – 1 komad
· Stab-Fast Rescue (Holmatro) – 2 komada
· Penjačka užad – više komada
· Defibrilator – 1 komad
· Dvodijelna korita za nosila – 1 komad
Vatrogasna zajednica Grada Pregrade radi osiguravanja spremnosti i brzog djelovanja planira u 2027. godini provoditi sljedeće aktivnosti:
E) DVD BENKOVO
OPERATIVNE AKTIVNOSTI I OSPOSOBLJAVANJE ČLANOVA
· Sudjelovanje na svim planiranim vatrogasnim natjecanjima.
· Provođenje stručnog usavršavanja, osposobljavanja i školovanja članova društva.
· Priprema i osposobljavanje novih članova za aktivno sudjelovanje u radu društva.
· Redovito uvježbavanje operativnih vatrogasaca radi održavanja i unapređenja operativne spremnosti.
· Organiziranje i provođenje vatrogasnih vježbi za djecu, mladež i vatrogasni podmladak.
· Nabava kompletne potrebne opreme za vatrogasnu mladež.
· Održavanje redovitih sastanaka članova društva svake prve nedjelje u mjesecu.
· Sudjelovanje u obilježavanju vjerskih događaja i svečanosti u skladu s obvezama i tradicijom društva.
ODRŽAVANJE I UREĐENJE VATROGASNOG DOMA I OKOLIŠA
· Redovito održavanje, čišćenje i uređenje unutarnjih prostorija vatrogasnog doma.
· Redovita košnja trave i održavanje okoliša vatrogasnog doma.
· Dovršetak uređenja parkirališnog prostora iza vatrogasnog doma.
· Izgradnja potpornog zida (škarpe) između vatrogasnog doma i susjedne parcele.
· Asfaltiranje parkirališta iza vatrogasnog doma.
· Izgradnja manjeg spremišta za odlaganje vatrogasne opreme radi osiguravanja dodatnog prostora za pohranu.
UREĐENJE I MODERNIZACIJA VATROGASNOG DOMA I GARAŽA
· Izgradnja stupa za sušenje vatrogasnih cijevi.
· Ugradnja klimatizacijskih uređaja u prostorije vatrogasnog doma.
· Uvođenje i postavljanje instalacije komprimiranog zraka u garažnom prostoru.
· Ugradnja sustava za odvod ispušnih plinova iz vatrogasnih vozila u garažama.
· Ugradnja troje novih rolo-vrata u garažama vatrogasnog doma.
F) DVD STIPERNICA
· Osposobljavanje za zvanje vatrogasca i druga vatrogasna zvanja.
· Vatrogasne vježbe, usavršavanja i natjecanja.
· Organizacija natjecanja „Kup DVD-a Stipernica“.
G) DVD VINAGORA
· Školovanje kadrova.
· Održavanje vježbi.
· Nabava i održavanje vatrogasne opreme.
· Sudjelovanje na natjecanjima.
· Provođenje pojačanih preventivnih aktivnosti tijekom svibnja.
· Čišćenje bunara.
· Održavanje doma i poligona.
· Organizacija javne pokazno-taktičke vježbe.
H) DVD PREGRADA
· Nabava i održavanje vatrogasne opreme.
· Školovanje kadrova.
· Održavanje natjecateljskih vježbi.
· Održavanje operativnih vježbi.
· Sudjelovanje na natjecanjima.
· Provođenje pojačanih aktivnosti i događanja u DVD-u tijekom svibnja.
· Organizacija skupne vatrogasne vježbe VZG-a.
· Provođenje intervencija.
· Osiguravanje važnih događaja.
NOSITELJ: operativne snage vatrogastva Grada Pregrade
IZVRŠITELJ: operativne snage vatrogastva Grada Pregrade
ROK: prosinac 2027. godine

GRADSKO DRUŠTVO CRVENOG KRIŽA PREGRADA
Popis opreme koja se planira nabaviti u 2027. godini:
· Isušivači zraka – ako budu osigurana financijska sredstva.
GDCK Pregrada u 2027. godini planira provoditi sljedeće aktivnosti:
· Potrebno je provoditi edukacije za sve dobne skupine članova GDCK-a Pregrada za djelovanje u kriznim stanjima. Neki educirani članovi – volonteri zbog školovanja u drugim mjestima više nisu u mogućnosti biti na raspolaganju, a pojedini volonteri zbog starosti i različitih bolesti više ne mogu sudjelovati u slučaju krizne situacije.
· Zaposlenici GDCK-a Pregrada dodatno će se educirati na terenskim vježbama koje organizira Društvo Crvenog križa Krapinsko-zagorske županije.
· Za građanstvo će biti organizirane pokazne vježbe za slučaj kriznih situacija.

HRVATSKA GORSKA SLUŽBA SPAŠAVANJA – STANICA ZLATAR BISTRICA
Tijekom 2027. godine planiraju se sljedeće aktivnosti:
STRUČNA SLUŽBA, UPRAVLJANJE, ADMINISTRACIJA
1. Održavanje redovitih mjesečnih sastanaka te sastanaka Izvršnog i Nadzornog odbora HGSS-a, Stanice Zlatar Bistrica.
2. Održavanje redovite izvještajne skupštine HGSS-a, Stanice Zlatar Bistrica.
3. Održavanje redovite skupštine na kojoj se donose plan aktivnosti i financijski plan HGSS-a, Stanice Zlatar Bistrica.
4. Sudjelovanje u radu tijela upravljanja HGSS-a i tijela HPS-a
5. Osiguravanje uvjeta za administrativno i uredsko funkcioniranje Stanice
6. Suradnja s tijelima vlasti, jedinicama lokalne i područne (regionalne) samouprave na području Krapinsko-zagorske županije, sredstvima javnog informiranja te drugim subjektima zainteresiranima za unaprjeđenje zaštite i spašavanja ljudskih života i imovine
7. Osiguravanje administrativne podrške za rad Stanice
TEČAJEVI, VJEŽBE I ISPITI
1. Sudjelovanje pripadnika HGSS-a, Stanice Zlatar Bistrica, na tečajevima na razini HGSS-a, relicenciranjima specijalističkih tečajeva, koordinacijama zaposlenika te ispitima za gorske spašavatelje.
2. Državne vježbe
3. Stanične i međustanične vježbe
4. Vježbe s ostalim službama iz sustava civilne zaštite.
AKCIJE SPAŠAVANJA, DEŽURSTVA I PREVENTIVNO DJELOVANJE
1. Provođenje potražnih akcija na neurbanim područjima te akcija spašavanja na nepristupačnim područjima
2. Dežurstva na manifestacijama planinarskih udruga i drugim nekomercijalnim aktivnostima
3. Dežurstva na sportskim, turističkim i drugim aktivnostima
4. Dežurstva u organizaciji HGSS-a na nacionalnoj razini
5. Preventivno djelovanje
INFRASTRUKTURA I OPREMA
1. Održavanje i opremanje objekta HGSS Stanice Zlatar Bistrica
2. Održavanje voznog parka (8 motornih vozila).
Nabava i održavanje specijalne opreme za spašavanje.
Nabava opreme u 2027. godini:
· Tehnička i penjačka oprema: užad, karabineri, sprave za spuštanje i osiguravanje, koloture, penjalice, pojasevi i gurtne. Osobna zaštitna i terenska oprema: odjeća, obuća i ruksaci.
NOSITELJ: HGSS – Stanica Zlatar Bistrica
IZVRŠITELJ: HGSS – Stanica Zlatar Bistrica
ROK: prosinac 2027. godine

POVJERENICI CIVILNE ZAŠTITE I NJIHOVI ZAMJENICI
· Osposobljavanje povjerenika civilne zaštite i njihovih zamjenika
NOSITELJ: Grad Pregrada
IZVRŠITELJ: MUP – Ravnateljstvo civilne zaštite
ROK: kontinuirano tijekom 2027. godine

· Sudjelovanje na vježbi operativnih snaga sustava civilne zaštite
NOSITELJ: Grad Pregrada
IZVRŠITELJ: Stožer civilne zaštite, upravljačka skupina i operativne snage sustava civilne zaštite
ROK: Sukladno donesenom Planu vježbi civilne zaštite

· Evidencija povjerenika i zamjenika povjerenika, ažuriranje osobnih podataka
NOSITELJ I IZVRŠITELJ: Grad Pregrada
ROK: kontinuirano tijekom godine

KOORDINATORI NA LOKACIJI
Sukladno članku 26. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“, broj 69/16), Grad Pregrada u Planu djelovanja civilne zaštite, u suradnji s operativnim snagama sustava civilne zaštite, utvrđuje popis potencijalnih koordinatora na lokaciji. Ovisno o specifičnostima izvanrednog događaja, načelnik nadležnog stožera civilne zaštite određuje koordinatora s toga popisa i upućuje ga na lokaciju radi koordiniranja djelovanja različitih operativnih snaga i komunikacije sa stožerom tijekom provedbe mjera i aktivnosti za otklanjanje posljedica događaja.
Za koordinatore na lokaciji Grada Pregrade potrebno je voditi evidenciju i ažurirati njihove kontaktne podatke u Planu djelovanja civilne zaštite.
· Sudjelovanje na vježbi operativnih snaga sustava civilne zaštite
NOSITELJ: Grad Pregrada
IZVRŠITELJ: Stožer civilne zaštite, upravljačka skupina i operativne snage sustava civilne zaštite
ROK: Sukladno donesenom Planu vježbi civilne zaštite

· Evidencija koordinatora na lokaciji, ažuriranje osobnih podataka
NOSITELJ I IZVRŠITELJ: Grad Pregrada
ROK: kontinuirano tijekom godine

PRAVNE OSOBE OD INTERESA ZA SUSTAV CIVILNE ZAŠTITE
Ovisno o pretpostavljenom izvanrednom događaju, pravne osobe od interesa za sustav civilne zaštite Grada Pregrade sudjeluju u vježbi civilne zaštite Grada Pregrade.
· Evidencija pravnih osoba od interesa za sustav civilne zaštite i ažuriranje podataka
NOSITELJ I IZVRŠITELJ: Grad Pregrada
ROK: kontinuirano tijekom godine

[bookmark: _Hlk57026803]UDRUGE
[bookmark: _Hlk57032236]Udruge koje nemaju javne ovlasti, a od interesa su za sustav civilne zaštite (npr. kinološke, podvodne, radio-komunikacijske, zrakoplovne i druge tehničke udruge) pričuvni su dio operativnih snaga sustava civilne zaštite. Osposobljene su za provođenje pojedinih mjera i aktivnosti, svojim sposobnostima nadopunjuju kapacitete temeljnih operativnih snaga te se uključuju u provedbu mjera i aktivnosti sukladno Zakonu i Planu djelovanja civilne zaštite Grada Pregrade.
Na području Grada Pregrade djeluju udruge građana koje svojim snagama i opremom imaju važnu ulogu u sustavu civilne zaštite. Njihov je popis naveden u Planu djelovanja civilne zaštite Grada Pregrade.
Udruge su obvezne Gradu Pregradi dostaviti kontaktne podatke odgovorne osobe, broj operativnih članova, podatke o raspoloživim materijalno-tehničkim sredstvima te podatke o spremnosti za operativno djelovanje.
ROK: kontinuirano tijekom 2027. godine.
SUSTAV UZBUNJIVANJA GRAĐANA
Cilj: uspostava sustava uzbunjivanja.
U sustavu civilne zaštite na području Grada Pregrade telekomunikacijska podrška, odnosno sustav veza u kriznim situacijama, važan je čimbenik učinkovitog djelovanja. Stoga je potrebno:
· nastaviti unaprjeđivati sustav uzbunjivanja stanovništva u slučaju velikih nesreća i katastrofa,
· provjeriti čujnost sirena na području Grada Pregrade.
IZVRŠITELJI: operateri (vlasnici objekata s opasnim tvarima), MUP, VZG Pregrada i Grad Pregrada.
FINANCIRANJE SUSTAVA CIVILNE ZAŠTITE
Cilj je osigurati racionalno, funkcionalno i učinkovito djelovanje sustava civilne zaštite. Prema Zakonu, izvršno tijelo jedinice lokalne samouprave odgovorno je za osnivanje, razvoj i financiranje sustava te za opremanje, osposobljavanje i uvježbavanje operativnih snaga. Stoga će se u Proračunu Grada Pregrade za 2027. godinu, u skladu s posebnim propisima, planirati sljedeća sredstva:
Tablica 2. Financijska sredstva planirana za provedbu zadaća civilne zaštite u trogodišnjem razdoblju
	NOSITELJ KORIŠTENJA FINANCIJSKIH SREDSTAVA IZ PRORAČUNA GRADA
	VISINA PLANIRANIH SREDSTAVA ZA 2027. GODINU S PROJEKCIJOM ZA 2028. I 2029. GODINU

	
	2027.
	2028.
	2029.

	VZG Pregrada
	125.000,00 EUR
	125.000,00 EUR
	125.000,00 EUR

	GDCK Pregrada
	26.000,00 EUR
	26.000,00 EUR
	26.000,00 EUR

	HGSS-Stanica Zlatar Bistrica
	1.200,00 EUR
	1.200,00 EUR
	1.200,00 EUR

	Udruge
	25.000,00 EUR
	25.000,00 EUR
	25.000,00 EUR

	Civilna zaštita
	5.000,00 EUR
	5.000,00 EUR
	5.000,00 EUR

	UKUPNO
	182.200,00 EUR
	182.200,00 EUR
	182.200,00 EUR


ZAKLJUČAK
Zakonom i podzakonskim aktima definirane su zadaće i okvirna dinamika provođenja poslova u sustavu civilne zaštite.
U 2027. godini potrebno je nastaviti s usklađivanjem i unaprjeđenjem sustava civilne zaštite Grada Pregrade, osobito provedbom sljedećih aktivnosti:
· donošenje svih propisanih akata na temelju Procjene rizika od velikih nesreća za Grad Pregradu i Zakona,
· održavanje planirane pokazne vježbe te informiranje svih sastavnica sustava o novostima i načinima koordinacije,
· jačanje spremnosti svih operativnih snaga civilne zaštite, s naglaskom na osposobljavanje i opremljenost VZG-a Pregrada,
· osiguravanje planiranih proračunskih sredstava za sustav civilne zaštite.



PREDSJEDNICA 
GRADSKOG VIJEĆA

Davorka Filipčić

